CELEX: 62016TN0343
Language: fi
Date: 2016-06-29 00:00:00
Title: Asia T-343/16: Kanne 29.6.2016 – Trane v. komissio

16.8.2016   
            
            
               FI
            
            
               Euroopan unionin virallinen lehti
            
            
               C 296/37
            
         Kanne 29.6.2016 – Trane v. komissio
   (Asia T-343/16)
   (2016/C 296/47)
   Oikeudenkäyntikieli: englanti
   
      Asianosaiset
   
   
      Kantaja: Trane (Zaventem, Belgia) (edustaja: asianajajat H. Gilliams ja J. Bocken)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Belgian ylimääräistä voittoa koskevasta poikkeavasta valtiontukijärjestelmästä SA.37667 (2015/C) (ex 2015/NN) 11.1.2016 annetun komission päätöksen
            
         
               —
            
            
               toissijaisesti kumoamaan päätöksen 2-4 artiklan
            
         
               —
            
            
               joka tapauksessa kumoamaan kyseisen päätöksen 2-4 artiklan siltä osin kuin tässä artiklassa (a) edellytetään takaisin perimistä toimijoilta, joiden osalta ei ole tehty päätöksessä määriteltyä ”ylimääräistä voittoa koskevaa päätöstä” ja (b) edellytetään edunsaajan verosäästöjä vastaavan summan takaisinperimistä ilman, että Belgia voi ottaa huomioon toisen verohallinnon suorittamaa ylöspäin mukauttamista
            
         
               —
            
            
               velvoittaa komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kanneperusteeseen.
   
               1)
            
            
               Ensimmäinen kanneperuste, joka perustuu ilmeiseen arviointivirheeseen, toimivallan ylittämiseen ja puuttuviin perusteluihin siltä osin kuin Belgian ylimääräistä voittoa koskevasta poikkeavasta valtiontukijärjestelmästä SA.37667 (2015/C) (ex 2015/NN) 11.1.2016 annetussa komission päätöksessä todetaan tukijärjestelmän olemassaolo.
            
         
               2)
            
            
               Toinen kanneperuste, joka perustuu SEUT 107 artiklan rikkomiseen, perusteluvelvollisuuden laiminlyöntiin ja ilmeiseen arviointivirheeseen siltä osin kuin riidanalaisessa päätöksessä määritellään kyseessä oleva järjestelmä valikoivaksi toimenpiteeksi.
            
         
               3)
            
            
               Kolmas kanneperuste, joka perustuu SEUT 107 artiklan rikkomiseen ja ilmeiseen arviointivirheeseen siltä osin kuin riidanalaisessa päätöksessä katsotaan, että kyseessä olevalla järjestelmällä myönnetään etuuksia.
            
         
               4)
            
            
               Neljäs kanneperuste, joka perustuu SEUT 107 artiklan rikkomiseen, luottamuksensuojan loukkaamiseen, ilmeiseen arviointivirheeseen, toimivallan ylittämiseen ja asianmukaisten perusteluiden puuttumiseen siltä osin kuin riidanalaisessa päätöksessä asetetaan Belgialle velvollisuus periä tuet takaisin.